gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9369, del 27-06-2022 (2022/5938)

Extracte de la Resolució de 17 de juny de 2022, del rector de la Universitat Politècnica de València, per la qual es convoquen les Beques Pràctiques O-CITY per a la realització de pràctiques acadèmiques externes.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9369

Data del DOGV
:   27-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5938


Data del document
:   17-06-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 17 de juny de 2022, del rector de la Universitat Politècnica de València, per la qual es convoquen les Beques Pràctiques O-CITY per a la realització de pràctiques acadèmiques externes. [2022/5938]  
BDNS (identif.): 634849.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/634849  
  
Primer. Beneficiaris  
Hi podran participar estudiants del grau en Turisme de la UPV en empreses de l'àmbit de la intel·ligència turística (tecnologies turístiques aplicades al patrimoni, cultura i naturalesa), que complisquen els requisits exigits en les bases.  
  
Segon. Finalitat  
L'objecte d'aquesta convocatòria és atorgar 3 beques per un import de 1.080 - bruts als estudiants del Grau en Turisme de la Universitat Politècnica de València per a la realització de pràctiques acadèmiques externes de 3 mesos de duració i amb una dedicació de 4 hores diàries a partir del mes de setembre i condicions descrites en la present convocatòria.  
  
Tercer. Bases reguladores  
Accessibles en http://www.upv.es/contenidos/SIEPRACT/menu\_urlc.html?/contenidos/SIEPRACT/infoweb/siepract/info/Bases\_Becas\_PRACTICAS\_UPV\_2022.pdf  
  
Quart. Import  
Cada una de les beques està dotada amb un màxim de 1.080 - bruts (mil huitanta euros bruts). Es descomptaran les despeses corresponents al compliment de les obligacions que, en matèria de seguretat social, fiscal o de qualsevol altre tipus amb caràcter general, corresponguen o puguen arribar a correspondre, per imperatiu legal o reglamentari.  
  
Cinqué. Termini de presentació de sol·licituds  
El termini de presentació de sol·licituds serà de 5 dies hàbils, a comptar des de l'endemà de la publicació de la present convocatòria en el Diari Oficial de la Generalitat Valenciana.  
  
València, 17 de juny de 2022.- El rector de la Universitat Politècnica de València: José Esteban Capilla Romá.
Diari Oficial de la Generalitat Valenciana


Sumari del DOGV 9461, del 02-11-2022 (2022/9916)

ACORD de 21 d'octubre de 2022, del Consell, d'autorització de l'expedient de rescabalament 01/2022 INVASSAT (exp. cnei22/invassat/01) per obligacions contretes a favor de l'empresa Endesa Clientes, SAU.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9461

Data del DOGV
:   02-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9916


Data del document
:   21-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 21 d'octubre de 2022, del Consell, d'autorització de l'expedient de rescabalament 01/2022 INVASSAT (exp. cnei22/invassat/01) per obligacions contretes a favor de l'empresa Endesa Clientes, SAU. [2022/9916]  
En aplicació del que es disposa als articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Economia Sostenible, Sectors Productius, Comerç i Treball, el Consell, amb la deliberació prèvia, en la reunió de 21 d'octubre de 2022  
  
  
  
ACORDA  
  
Primer  
Autoritzar l'aprovació pel titular de la Conselleria d'Economia Sostenible, Sectors Productius, Comerç i Treball de l'expedient de rescabalament 01/2022 a conseqüència del subministrament d'energia elèctrica realitzat a l'INVASSAT per l'empresa Endesa Clientes, SAU (CIF C84809742), en els edificis INVASSAT a Alacant i Burjassot, durant el període comprés entre l'1 i l'11 de juliol de 2021, ambdós inclusivament, i en l'edifici INVASSAT a Castelló de la Plana durant el període comprés entre el 16 de juny i l'11 de juliol de 2021, ambdós inclusivament, per un import de cinc mil quaranta-set euros amb tretze cèntims (5.047,13 ?), IVA inclòs.  
  
Segon  
Imputar al pressupost corrent de l'INVASSAT, de les obligacions contretes durant 2021 a favor de la citada empresa, per l'import esmentat.  
  
València, 21 d'octubre de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9358, del 09-06-2022 (2022/5316)

CORRECCIÓ de errades de l'Acord de 22 d'abril de 2022, del Consell, d'autorització de l'expedient de rescabalament 28/2022 per obligacions contretes en 2021 i 2022.
--------------------------------------------------------------------------------------------------------------------------------------------------------------------

### Dades del document

Número de DOGV
:   9358

Data del DOGV
:   09-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5316


Data del document
:   09-06-2022

Organisme emissor
:   Conselleria d'Hisenda i Model Econòmic

Tipus de document
:   Correcció d'errades

Correcció d'errades

 Descriptors 

:   * Conselleria d'Hisenda i Model Econòmic

CORRECCIÓ de errades de l'Acord de 22 d'abril de 2022, del Consell, d'autorització de l'expedient de rescabalament 28/2022 per obligacions contretes en 2021 i 2022. [2022/5316]  
Advertida una errada en l'acord de referència, publicat en el Diari Oficial de la Generalitat Valenciana núm. 9332, de 05.05.2022, pertoca corregir-la en els següents termes:  
  
On diu:  
  
«Segon  
Autoritzar la imputació al pressupost corrent del 2022, de les obligacions econòmiques generades en 2021, per import de 18.924,52 € (IVA inclòs).  
  
Ha de dir:  
  
«Segon  
Autoritzar la imputació al pressupost corrent del 2022, de les obligacions econòmiques generades en 2021, per import de 8.924,52 € (IVA inclòs).»
Diari Oficial de la Generalitat Valenciana


Sumari del DOGV 9290, del 03-03-2022 (2022/927)

Informació pública de la modificació puntual estructural del Pla general i del Pla especial de protecció d'edificis i conjunts per a incloure els àmbits del recinte històric i del Raval-Salvador com a àrees de vigilància arqueològica en el Catàleg de proteccions..
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9290

Data del DOGV
:   03-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/927


Data del document
:   04-02-2022

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * pla d'urbanisme
    * administració local

Informació pública de la modificació puntual estructural del Pla general i del Pla especial de protecció d'edificis i conjunts per a incloure els àmbits del recinte històric i del Raval-Salvador com a àrees de vigilància arqueològica en el Catàleg de proteccions.. [2022/927]  
El Ple de l'Ajuntament, en sessió ordinària del dia 31 de gener de 2022, adoptà entre d'altres, el següent acord:  
  
Primer  
Sotmetre a informació pública la modificació puntual estructural del Pla general i del Pla especial de protecció d'edificis i conjunts del terme municipal d'Elx per a incloure els àmbits del recinte històric i del Raval-Salvador com a àrees de vigilància arqueològica en el Catàleg de proteccions, durant un període de quaranta-cinc dies, a comptar des de l'endemà a la publicació de l'anunci en el Diari Oficial de la Generalitat Valenciana i en un diari de premsa escrita de gran difusió de la localitat.  
  
Segon  
Iniciar el procés de consulta als organismes afectats i entitats subministradores dels serveis públics urbans que pogueren resultar afectades per l'esmentada modificació.  
  
Tercer  
Procedir a la inserció en la pàgina web municipal (www.elche.es) de la documentació objecte de la modificació sotmesa a informació pública, i posar-la a disposició del públic en la següent adreça electrònica: https://www.elche.es/urbanismo/tablon-anuncios/.  
  
Document modificació PG AVA  
Elx, 4 de febrer de 2022.- La tinenta d'alcalde d'Urbanisme, Territori Estratègia DUSI i Capitalitat Verda Europea: Ana María Arabid Mayorga.
Diari Oficial de la Generalitat Valenciana


Sumari del DOGV 9266, del 28-01-2022 (2022/621)

Citació a termini a les persones interessades en el recurs contenciós administratiu, procediment ordinari número 1/2/2022-T, per a comparéixer en la via jurisdiccional.
------------------------------------------------------------------------------------------------------------------------------------------------------------------------

### Dades del document

Número de DOGV
:   9266

Data del DOGV
:   28-01-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/621


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Citació a termini a les persones interessades en el recurs contenciós administratiu, procediment ordinari número 1/2/2022-T, per a comparéixer en la via jurisdiccional. [2022/621]  
La Sala Contenciosa Administrativa, Secció 1, del Tribunal Superior de Justícia de la Comunitat Valenciana, ha reclamat a aquesta conselleria l'expedient corresponent al procediment següent:  
Referència: procediment ordinari 1/000002/2022-T.  
Òrgan jurisdiccional: Sala Contenciosa Administrativa, Secció 1, del Tribunal Superior de Justícia de la Comunitat Valenciana.  
Recurrent: Valencia Club de Fútbol, SAD.  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra la resolució del conseller d'Economia Sostenible, Sectors Productius, Comerç i Treball, de 10 de novembre de 2021, desestimatori del recurs de reposició interposat contra la Resolució de 13 de setembre de 2021 per la qual es denegava la reorganització sol·licitada de les fases i terminis de la realització de l'ATE Valencia, CF.  
  
D'acord amb el que es preveu en l'article 48 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en el procediment descrit, a fi que, degudament representades en la forma prevista en l'article 23 de la Llei 29/1998, puguen comparéixer en la via jurisdiccional i personar-se en actuacions, en el termini de nou dies, si al seu dret convé, en qualitat de demandades, per mitjà d'un escrit dirigit a l'òrgan jurisdiccional citat. Es fa constar, no obstant això, que la Generalitat, representada pels lletrats de l'Advocacia General, compareix en aquest recurs en defensa del manteniment de l'acte contra el qual s'ha interposat el recurs.  
  
València, 25 de gener de 2022.- La directora general de Comerç, Artesania i Consum: Rosa Ana Seguí Sanmateu.
Diari Oficial de la Generalitat Valenciana


Sumari del DOGV 9345, del 23-05-2022 (2022/4432)

Oferta d'ocupació pública per a l'estabilització d'ocupació temporal per 2021.
------------------------------------------------------------------------------

### Dades del document

Número de DOGV
:   9345

Data del DOGV
:   23-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4432


Data del document
:   18-05-2022

Organisme emissor
:   Ajuntament d'Algar de Palància

Tipus de document
:   Anunci

Correcció d'errades

 Descriptors 

:   * Algar de Palància
    * concurs administratiu

Oferta d'ocupació pública per a l'estabilització d'ocupació temporal per 2021. [2022/4432]  
Mitjançant la Resolució de 18 de maig de 2022, de Presidència, s'ha acordat:  
  
«Primer. Aprovar l'oferta d'ocupació pública de la Mancomunitat de la Baronia corresponent a l'exercici 2021 per a l'estabilització de l'ocupació temporal, que conté les places que a continuació es detalla:  
  
Personal funcionari:  
- 1 plaça d'Agent de desenvolupament local, escala administració especial, subescala serveis especials, grup A, subgrup A2.  
- 2 places d'auxiliar d'ajuda a domicili, escala administració especial, subescala auxiliar, grup C, subgrup C2.  
  
Personal laboral:  
- 2 places de treballador social (llicenciat en Treball Social o graduat en Treball Social).  
  
Segon. Remetre certificat d'aquesta resolució a la Delegació de Govern de la Comunitat Valenciana perquè en tinga coneixement i als efectes oportuns.  
  
Tercer. Certificar al Ministeri d'Hisenda, a través de la Secretaria d'Estat de Pressupostos i Despeses, el nombre de places ocupades de forma temporal existent en cadascun dels àmbits afectats».  
  
Quart. Publicar el present acord al Diari Oficial de la Generalitat Valenciana.»  
  
Contra aquesta resolució, que finalitza la via administrativa, podrà interposar-se recurs potestatiu de reposició davant el mateix òrgan que l'ha dictada, en el termini d'un mes contat des de l'endemà de la notificació, o bé recurs contenciós administratiu davant del Jutjat Contenciós Administratiu de València, en el termini de dos mesos comptats a partir de l'endemà de la notificació.  
  
Cosa que es fa pública en compliment de l'article 91 de la Llei 7/1985, de 2 d'abril, reguladora de les bases de règim local, i l'article 70 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre.  
  
  
Gilet, 18 de maig de 2022.- El president: Salvador Costa Escrivá.
Diari Oficial de la Generalitat Valenciana


Sumari del DOGV 9447, del 11-10-2022 (2022/8988)

ACORD de 30 de setembre de 2022, del Consell, d'autorització de l'expedient de rescabalament ERESAR/2022/08R09/85 per obligacions contretes en 2020 i 2022.
-----------------------------------------------------------------------------------------------------------------------------------------------------------

### Dades del document

Número de DOGV
:   9447

Data del DOGV
:   11-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8988


Data del document
:   30-09-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Descriptors 

:   * Vicepresidència i Conselleria d'Igualtat i Polítiques Inclusives

ACORD de 30 de setembre de 2022, del Consell, d'autorització de l'expedient de rescabalament ERESAR/2022/08R09/85 per obligacions contretes en 2020 i 2022. [2022/8988]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i conselleria d'Igualtat i Polítiques Inclusives el Consell, amb la deliberació prèvia,  
  
  
ACORDA  
  
Primer  
Autoritzar l'aprovació per la persona titular de la Vicepresidència i Conselleria d'Igualtat i Polítiques Inclusives de l'expedient de rescabalament ERESAR/2022/08R09/85 per la prestació de servei d'animació sociocultural tercera edat i subministrament de gel hidroalcohòlic per a les persones, residències i centres dependents de la Vicepresidència i Conselleria d'Igualtat i Polítiques Inclusives durant els mesos de juny 2020 i juliol 2022, per un import de 60.614,95 - (IVA inclòs).  
  
Segon  
Autoritzar la imputació al pressupost corrent del 2022, de les obligacions econòmiques generades en 2020, per un import total de 1.440,00 - (IVA inclòs).  
  
València, 30 de setembre de 2022  
  
La consellera secretària,  
AITANA MAS MAS
Diari Oficial de la Generalitat Valenciana


Sumari del DOGV 9285, del 24-02-2022 (2022/1456)

CORRECCIÓ d'errades de la Resolució de 7 de febrer de 2022, de la directora general de Recursos Humans, per la qual s'aprova el llistat provisional d'aspirants admesos i exclosos per al concurs oposició per a la provisió de vacants d'infermera o infermer especialistes en família i comunitària, dependents de la Conselleria de Sanitat Universal i Salut Pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9285

Data del DOGV
:   24-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1456


Data del document
:   24-02-2022

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu

CORRECCIÓ d'errades de la Resolució de 7 de febrer de 2022, de la directora general de Recursos Humans, per la qual s'aprova el llistat provisional d'aspirants admesos i exclosos per al concurs oposició per a la provisió de vacants d'infermera o infermer especialistes en família i comunitària, dependents de la Conselleria de Sanitat Universal i Salut Pública. [2022/1456]  
S'ha advertit una errada en la visualització de l'annex de la Resolució de 7 de febrer de 2022, de la directora general de Recursos Humans, per la qual s'aprova el llistat provisional d'aspirants admesos i exclosos per al concurs oposició per a la provisió de vacants d'infermera o infermer especialistes en família i comunitària, dependents de la Conselleria de Sanitat Universal i Salut Pública (DOGV 9283, 22.02.2022), per la qual cosa es reprodueix de nou correctament.
Diari Oficial de la Generalitat Valenciana


Sumari del DOGV 9264, del 26-01-2022 (2022/34)

Convocatòria del procés selectiu per a la provisió d'una plaça de paler o palera.
---------------------------------------------------------------------------------

### Dades del document

Número de DOGV
:   9264

Data del DOGV
:   26-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/34


Data del document
:   23-12-2021

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del procés selectiu per a la provisió d'una plaça de paler o palera. [2022/34]  
En el Butlletí Oficial de la Província d'Alacant, número 243, de 23 de desembre de 2021, es publica anunci relatiu a la convocatòria del concurs oposició per torn de promoció interna horitzontal, per a la provisió d'una plaça de paler o palera, inclosa en l'Oferta d'Ocupació Pública corresponent a l'any 2019. Aquesta plaça està enquadrada en l'escala d'administració especial, subescala: B) serveis especials, classe: d) personal d'oficis, dotada amb el sou corresponent al grup C2.  
  
Durant el termini de vint dies hàbils, comptats a partir del següent a la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies per a sol·licitar prendre part en el procediment, en el Registre General d'aquest Ajuntament (seu electrònica municipal: sede.elche.es), o en la forma que determina l'article 16.4.b de la Llei 39/2015, d'1 d'octubre, del procediment administratiu comú de les administracions públiques.  
  
Elx, 23 de desembre de 2021.- El tinent d'alcalde de Recursos Humans: Ramón Abad Soler.
Diari Oficial de la Generalitat Valenciana


Sumari del DOGV 9459, del 28-10-2022 (2022/9615)

Informació pública del projecte de reparcel·lació voluntària del Programa d'actuació integrada del sector I-12 de sòl urbanitzable i industrial de Loriguilla.
--------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/9615


Data del document
:   18-10-2022

Organisme emissor
:   Loiola Gestion Inmobiliaria, SL

Tipus de document
:   Anunci

Descriptors 

:   * administració local
    * pla d'urbanisme

Informació pública del projecte de reparcel·lació voluntària del Programa d'actuació integrada del sector I-12 de sòl urbanitzable i industrial de Loriguilla. [2022/9615]  
En desenvolupament i execució del Programa d'actuació integrada del sector I-12 de sòl urbanitzable industrial de Loriguilla, la mercantil Loiola Gestión Inmobiliaria, SL, amb CIF G04377150 i domicili en el barri Loiola Auzoa 25, baixos, Azpeitia (Guipúscoa) en el seu propi nom i representació i en nom i representació de la resta de propietaris minoritaris que integren la iniciativa de programació, en la seua condició d'agent urbanitzador, ha protocol·litzat el projecte de reparcel·lació voluntària del sector I-12 de sòl urbanitzable industrial de Loriguilla, en la notària de Juan Montero-Ríos Gil, notari del Col·legi Notarial de València, a la ciutat de Torrent, carrer Idil·li Gimeno, 6-baixos. Així mateix, s'ha depositat un exemplar del projecte de reparcel·lació protocol·litzat, a l'Ajuntament de Loriguilla. El projecte exposat al públic també es troba a la disposició de les persones interessades en la pàgina web de l'ajuntament https://loriguilla.com/  
Atés que el projecte de reparcel·lació voluntària comporta una rectificació de l'extensió superficial d'algunes de les finques que consta en el Registre de la Propietat, de conformitat amb el que s'estableix en l'article 100.3 del Decret legislatiu 1/2021, de 18 de juny, pel qual s'aprova el text refós de la Llei d'ordenació del territori, urbanisme i paisatge, se sotmet a informació pública aquest projecte de reparcel·lació voluntària, per termini d'un mes, comptat a partir de la data de publicació del present anunci en el Diari Oficial de la Generalitat Valenciana a l'efecte de la seua consulta i, en el seu cas, formulació d'al·legacions. Aquestes al·legacions podran presentar-se indistintament en la notaria citada, de dilluns a divendres de 09.00 a 14.00 hores, o bé a l'Ajuntament de Loriguilla.  
També s'ha remés notificació individual a les persones propietàries incloses en l'àrea reparcel·lable.  
  
Loriguilla, 18 d'octubre de 2022.- El representant: Juan Ituarte Socias.